Document ID: /roh_data/filtered/fineweb-2-filterrobots_roh.jsonl.gz/45748

Questas pretensiuns vegnian discutadas gia dapi l'entschatta da la pandemia tar il persunal da scola, tant en Svizra tudestga sco er en la Svizra dal vest, ha ditg la presidenta da l'uniun tetgala da scolastas e scolasts LCH.
Il cumbat encunter il coronavirus fiss pli effectiv sche betg mintga chantun faschess sias atgnas mesiras, mabain i vegniss coordinà sur l'entira Svizra, ha ditg Rösler. La discussiun per instrucziun a distanza saja anc adina en gir. Da serrar las scolas fiss dentant be l'absolutamain ultima via damai ch'i saja sa mussà che blers uffants n'hajan betg avunda sustegn a chasa.